3D Ultra MiniGolf

Start spillet ved å dobbeltklikke på ikonet "Minigolf" i programgruppen 3D Ultra Mini Golf Demo.

På skiltet som dukker opp, klikker du på "Play golf". Velg deretter antall spillere. Det kan være 1 til 4 deltakere i hvert spill. Skriv spillernes navn og velg fargen deres på golfballen. Klikk på "Next" og klikk igjen på det neste skjermbildet for å fortsette. Nå ser du et bilde av den første banen. Når du har dannet deg et overblikk, klikker du for å begynne.

Det er forskjellige ting som kan stilles inn i spillet. Hvis du beveger markøren til toppen av skjermen, dukker det fram en menylinje med følgende tre valg "File", "Preferences" og "Options".
Fra "File"-menyen kan du bare gå ut av programmet.
"Preferences" omfatter innstillinger til lyd og skjerm. Musikk og lydeffekter kan slås av og på eller skrus opp og ned. Du kan gjøre skjermen lysere eller mørkere, velge bort siktesystemet, animasjoner, speaker og kommentarer.
Punktet "Options" gjelder bare den aktuelle spilleren. Her kan du bestemme om du vil bruke en siktelinje og om det skal vises på skjermen hvor hardt du slår. Du kan dessuten velge å starte forfra på hullet, og dessuten kan du velge mellom to forskjellige måter å slå på Easy putt og True putt. Når du har gjort valgene dine, beveger du bare musen tilbake på banen.

Easy Putt 
Beveg musen for å bestemme retningen for slaget. Køllen dreier nå rundt ballen. Klikk og hold for å svinge køllen, når du slipper, utløses slaget, og ballen triller av gårde. Hvis du holder knappen nede for lenge, blir slaget annullert og du må klikke igjen.

True Putt 
Beveg musen for å bestemme retningen for slaget. Køllen dreier nå rundt ballen. Klikk én gang og beveg musen tilbake for å gjøre klar til slag. Når du beveger musen fram, svinger du køllen. Hvor hardt du slår, avhenger av hvor fort du beveger musen.

True Putt er den vanskeligste av de to teknikkene, men når du først mestrer den, gir den langt bedre kontroll med slaget.

Hvis det er mer enn en spiller i gang, blir ballene liggende på banen mellom hvert slag. Det betyr at du kan treffe motspillerens ball og enten forverre hans posisjon eller hjelpe ham på vei.

Er du ikke fornøyd med ballens plassering når du starter på en bane, kan den flyttes innenfor det markerte området ved å klikke på den, holde og dra den til et bedre sted.

Spillet avslutter selv når du har kommet gjennom hullene.

Avinstallering
Åpne Kontrollpanel og dobbeltklikk på ikonet "Legg  til/Fjern programmer". Du får nå en liste over forskjellige programmer. Finn programmet "3D Ultra Mini Golf Demo" og trykk på knappen "Legg til/Fjern ...". Da blir 3D Ultra Mini Golf fjernet fra datamaskinen.

Systemkrav
Windows 95
486DX2/66 prosessor
8MB RAM
2X CD-rom
Sound Blaster-kompatibelt lydkort.